
Da nk on al miaj karaj kontribuantoj 

Sen vi, AE ne povus ekzisti. 

La originala celo de AE estis krei familion de la Esperantistoj el Aŭstralio kaj Novzelando per 
la interŝanĝo de fotoj, novaĵoj, informoj inter niaj Esperantistoj kiuj loĝas tre aparte en nia 
parto de la mondo. 

La enhavo de la Aŭstraliaj Esperantistoj estas via respondeco. 

Feliĉan revenon de la naskiĝtago al AE-o RogerSpringer 

★★★★★★★★★★★★★★★★★★★★★★★★★★★★★★★★★★★★★★★★★★★ 

(Marcej naskiĝis 4-an de Decembro 1917] w ^ 

Gramatika s erio “La Verbo en N.ro.87 feU 

Pasintsemajne ni menciis la kvin lokajn "korelativojn". 

P.A.G. asertas, ke uzatas la jenaj pluformiĝoj: tiea; ĉiea; ĉi- 
tiea; ĉi-tieulo. 

La tempaj tabeladverboj estas iam; tiam, kiam, ĉiam, kaj 
neniam. P.A.G. diras, ke "tiam" kaj "kiam" uzatas ankaŭ por "en tiu 
kazo" kaj "en kiu kazo", sed mi preferas resti preciza kaj uzi 
"tiukaze" kaj "kiukaze?". P.A.G. uzas la jenajn pluformiĝojn: iama; 
tiama; ĉiama; porĉiama; kaj neniamo. 

P.A.G. mencias, ke la lokaj kaj tempaj adverboj estas ofte uzataj 
ĝemele, ekz. "Ni kuradis tie kaj ĉi tie", k.t.p., sed diras ke pli bonas la 
esprimoj kiaj "foje-foje", kio signifas "foje kaj foje". Mi samopinias 
pri "foje-foje", sed ne pri "fojfoje", kio signifas "kelkfoje je kelka fojo". 
★★★★★★★★★★★★★★★★★★★★★★★★★★★★★★★★★★★★★★★★★★★ 

(Marcej naskiĝis 4-an de Decembro 1917 

Prizorgataj ĝardenoj abundas. 

GEOGRAFIA POLITIKO . 

Pri Cinujo Oni ne povas certe scii, kiujn sekretajn planojn havas la registaroj 
de landoj, precipe ne de diktaturaj landoj, kvankam la grandaj internaciaj kompanioj funkcias 
diktature ankaŭ en t.n. demokrataj landoj. Ni povas nur diveni, ofte ĝuste. Pri Ĉinujo ni scias, 
ke la lando kaj ĝia ekonomio pli kaj pli fortiĝas, kaj ke tial ĝi bezonas pli da potenco en la 
mondo. Unu aspekto estas, ke ĝi bezonas transmigri parton de sia popolo al aliaj lokoj, do al 
aliaj landoj, kie ankoraŭ estas sufiĉe da loko por akcepti enmigrantojn. Unu el tiuj landoj 
estas Aŭstralio. Krome ĝi bezonas merkatojn por siaj varoj. Nuntempe Aŭstralio estas grava 
merkato porĝi. Krome la registaro havas la strangan politikan koncepton, ke ĉinoj kiuj loĝas 
ekster Ĉinujo estas parto de kaj apartenas al la Ĉina Respubliko. Kun rezulto ke se ekzistas ie 
granda grupo de ĉinoj, Ĉinujo konsideras tiun loĝejon kiel parton de Cinujo. Tio kreas 
konfliktojn kun la registaroj de tiaj multĉinaj landoj. 

Pri Indonezioi. Du gravaj problemoj por la indoneziaj registaroj estis kaj estas unue, ke 
la insulo Ĵavo estas tropopolita kaj ke aliaj partoj de Indonezio estas maldense popolitaj. La 
registaro multe penis kaj penas, inviti ĵavanojn elmigri al Borneo (Kalimantan) kaj okcidenta 
Novgvineo, kaj kelkaj malpli grandaj insuloj. Sed ĝis nun ĝi malmulte sukcesis pri tio, ĉar la 
ĵavanoj ne ŝatas loĝi aliie. Kion fari? Alia problemo estas la indoneziaj ĉinoj, kiuj okupas ja la 

pli aktivan parton de la indonezia ekonomio. Proĵaluzo la indonezianoj mortigis multajn tiajn 
ĉinojn, tiel ke multaj ĉinoj alprenis indoneziajn nomojn kaj eĉ fariĝis islamaj, por savi sin. Sed 
en la indonezia parto de Borneo, Kalimantan, la enloĝantaro enhavas tiom relative multajn 
ĉinojn, precipe en la kelkaj urboj, ke ili sentas sin pli sendanĝeraj. 

Oni povus konkludi, ke la stranga decido de la indonezia registaro establi la indonezian 
ĉefurbon en Kalimantaninsulo, estas klera movo celanta almenaŭ tri celojn: unue foriri el la 
malbona atmosfero de Djakarto kaj el la multaj pluvadoj de Bandungo; due poraltiri multajn 
ĵavanojn al la malmulthoma Borneo, kaj trie forigi la densecon de la ĉinaj enloĝantoj tiel 
donante malpli da tialo por Cinujo invadi Borneon, en la estonteco. Ĉinujo jam montris 
interesiĝon en malgrandaj insuloj tute en la nordo de Indonezio. 

Marcel Leereveld. 


NOTO POR ESPERANTOLOGOJ . 

Vi scias ke normale "Je tagmezo la kokinoj nutratis de mi" (el "Je tagmezo mi nutrantis la 
kokinojn") signifas ke je tagmezo mia nutrado kaj do ankaŭ la nutratado ankoraŭ ne finiĝis. 
"Ata" (same kiel "anta") ja estas la "daŭra tempo" aŭ la "daŭra aspekto" de la ago. La Pasiva 
Voĉo kaj la Aktiva Voĉo tamen indikas la tutan agon, do "Mi nutris la kokinojn" kaj "La kokinoj 
nutratis" estas la Aktiva kaj la Pasiva Voĉoj indikantaj ke la nutrado finiĝis je tagmezo. Sciante 
tion, la Esperantistoj ĝis la morto de Kalocsay, kaj eĉ posttio, ne akceptis "La kokinoj nutratis" 
por la verba pasiva voĉo, kaj ĝuste. 

Sed kiam mi antaŭ trideko da jaroj trovis, ke Zamenhof uzis neformulitan "Regulon de 
signiforedukto", kaj sur la bazo de tio deklaris, ke en "nutrati" la signifero de tempo kaj de 
daŭro ne aplikiĝas al "nutrati" kaj ke do "nutrati" signifas nur la pasivecon de "ati". En mia 
klariga artikolo en mia gramatiklibro "Lingvaj Resondoj" mi donis plurajn ekzemplojn de tiu 
"Regulo pri signiforedukto". Unu estis, ke kiam ĉe participo oni ŝanĝas la adjektivon ekz. 
"manĝanta/manĝata" al substantivo "manĝanto/ manĝato", la signiferoj de aĵoj kaj ecoj en la 
signifo de la substantiva "-o" forfalas, kaj "manĝanto/ manĝato" sekve signifas nur personon. 
Ĉe tio mi juĝis la participojn esti origine adjektivoj. 

Sed P.A.G,. kaj certagrade ankaŭ Zamenhof, juĝas la participojn origine substantivoj. 
Tamen se vi akceptas la P.A.G.-an originon, mia klarigo per signiforedukto tamen aplikiĝas al 
la reduktita signifo de la participa substantivo, ĉar por klarigi la reduktitan signifon de la 
origina substantivo, ekz. "manĝanto/ manĝato", P.A.G. uzas la saman regulon por klarigi tiun 
"regulon" de Zamenhof. 

Marcel Leereveld. 

JACINDA. 

Mi tre ĝojas pri tio kion skribis Vera priJacinda, kaj pri Morrison. Njuzelandanoj (kaj 
novzelandanoj) povas esti fieraj pri ŝi! Marcel. 

KIAL NE "TIALO" ? (notu ke ĉi tiu frazo havas du kontraŭajn signifojn, depende de la 
tono!). 

Ĵusosemajne mi ne volistro komplikigi mian klarigon pri "kialo-tialo", do nun mi iom pli 
klarigas unu el la tialoj kial oni en Eŭropo uzas "kialo", malĝuste. 

Se informo pri via novaĵo mankas, la kialo estas ke neniu informis AE 

Ekzistas klara diferenco inter la signifoj de "kaŭzo" kaj de "motivo", en ĉiuj lingvoj. Sed ne 
en la adverboj kiuj demandas kaj kiuj respondas tiujn du signifojn. La latinidaj lingvoj kaj la 
angla havas nur unu vorton por demandi ambaŭ signifojn, la franca estas “pourquoi" kaj la 
angla estas " why” (en Esperanto KAJ "pro kio" KAJ "kial"). Kvankam tiuj lingvoj havas por la 
responda adverbo du diversajn esprimojn, nome "d cause de" kaj "os a result of' KAJ 
"comme" kaj “since" , tiuj lingvoj uzas kutime la vorton "cor" kaj "because" kiuj uzatas por la 
kaŭzo kaj por la motivo: "Je suis retourne CAR on m'a force" kaj "Je suis retourne CAR je 
voulais ..." kaj "I returned BECAUSEI wasforced to" kaj "I returned BECAUSEI wanted to 

.". La adverbaĵoj estas en la franca "a cause de (cela)" kaj la angla "because of(that)”. Tiuj 

respondas KAJ demandon pri la kaŭzo KAJ demandon pri la motivo. La germana (kaj aliaj 
ĝermanaj lingvoj) havas specialajn, apartajn, adverbojn por demandi kaj por respondi pri la 
kaŭzo aŭ pri la motivo: (nederlandaj) "waardoor" (kaŭzo, pro kio) kaj “waarom" (motivo, kial), 
kaj “daardoor" (kaŭzo, pro tio) kaj "daarom" (motivo, tial). La nederlanda lingvo, kaj do 
ankaŭ la nederlandanoj, faras klaran diferencon ĉu okazo havas naturan kaŭzon aŭ ĉu ĝi estas 
motivigita, do decidata, de homo. En la latinidaj kaj en la angla la aŭskultanto devas mem 
eltrovi, aŭ imagi, ĉu temas pri kaŭzo aŭ ĉu pri motivo. En la aliaj ĝermanaj lingvoj la parolanto 
jam indikas tion. Esperanto kapablas esti same klara kaj preciza kiel la nederlanda, nome per 
"pro kio" = kaŭzo kaj "kial" = motivo, kaj "pro tio" = kaŭzo kaj "tial" = motivo, sed la eŭropaj 
Esperantistoj preferas la neklaran anglan sistemon, parte (ne precipe!) kaŭzantan la 
problemon pri "kialo-tialo". Estas stranga, ke teorie (NE praktike tamen) ankaŭ Zamenhof 
uzas la anglan neklaron, kvankam bone lerninta la germanan; eble ĉarankaŭ la rusa uzas la 
neklaran sistemon. La neklarecon plifortigas la dusenceco de la subjunkcio "ĉar", kiu indikas 
kaj kaŭzon kaj motivon (do "pro tio ke" kaj "tial ke"). 

Kelkaj homoj defendas la signifon de "tialo" en la vorto "kialo" ĉar "kialo" formatus el la 
subjunkcio "kial". Unue tio kreus du malsamajn vortojn (tialo kaj kialo) por unu signifo (la 
motivo). Due tiuj personoj forgesas, ke la responda motivo ne estas "..., kial mi agas tiel" sed 

"La motivo kial mi agas tiel". Alivorte: estas "la motivo kial." el kio oni devas formi la 

substantivon, NE el "kial." sola. Do la motivo kiu estas la tialo, ĉar "la motivo estas la 

"tialo". Konsekvence oni ne povas formi "kialo" (kun la signifo de "tialo") el nur la vorto "kial" 
sed el la antecedento de "kial" (aŭ, se vi volas, el la antecedento kun sia subfrazo), nome "la 
motivo"; kaj la motivo estas "tial". Alivorte: la vorto "tialo" estas bazita ne nur sur la 
suplemento "kial mi agas tiel", sed sur "La motivo kial.". 

Marcel Leereveld. 

LA BALKONO. 

Mi supozas, Roger, ke cia balkono ne estas "duetaĝa", ĉar tiam ĝi konsistus el du etaĝoj. 
Sendube ĝi estas "duaetaĝa". Pro eraro farita de Zamenhof. Kaj sendube ci devis konstrui 
ankaŭ ŝtuparon por atingi ĝin. Ĉu tiu ŝtuparo ankaŭ havas tegmenton? 

Cetere mi ŝatus scii, ĉu en tiu balkono ci havas ankaŭ ŝrankojn. Kaj por kio vi uzos la 
balkonon? Marcel 

Kara Marcel vi pravas, ĝi estas duaetaĝa balkono. Sub ĝi estas pavimita loko 
por la ekstera doma uzado de la grundetaĝaj okupantoj. 

La konstruistoj konstruos la oportunan ŝtuparon en la domo mem. 

La balkono estas laŭ la deziroj de mia edzino. Mi ne kredas ke ĝi estas 
ekonomia aldono al la domo sed feliĉigi la edzinon multege valoras kaj ni 
trovos uzon por ĝi. Amike Roger Springer 


ADMIRO ! 

Mi admiras la kelkajn Esperantistojn, kiuj klarigas al ni siajn malsamajn gramatikajn 
vidpunktojn, anstataŭ tiujn kiuj nur malantaŭ mia dorso instruas, ke miaj gramatikaj 
vidpunktoj estas nesekvendaj idiosinkraziaĵoj. Kaj mi esperas pli da publikaj klarigoj kritikaj 
kaj sinceraj. 


Morcel Leereveld. 


★★★★★★★★★★★★★★★★★★★★★★★★★★★★★★★★★★★★★★★★★★★ 


La Manlia Esperanto-Klubo 


Anoj kunvenas la unuan kaj trian sabatojn 
je la lOatm ĝis 12 tagmezo, Bavarian Beer 
Cafe, Manly Wharf. Unu taso da klubpagota kafo atendas vin. La 21a de 
septembro estis la tria sabato. Venis John, Michael, Roger, Chris kaj Ian. Roger Springer 




★★★★★★★★★★★★★★★★★★★★★★★★★★★★★★★★★★★★★★★★★★★ 



Kunvenas la duan sabaton ĉiumonate 
13.30 ĝis 16.00 horo, ĉambro 1.9 

Brisbane Square Biblioteko, Adelaide St 

Goju la belajn kolorojn de la diversaj orkideoj kaj aliaj sub-tropikaj plantoj en la ĝardeno de 
BES membroj Petro & Linda. Estus admirinda, ke la homaro ankaŭ estas feliĉa en sia diverseco 
sendepende de tio, ĉu iu estas el ĉi tie aŭ tie, riĉa aŭ malriĉa, krisphara aŭ glathara, ktp. 

Eĉ la papago ĝuas la printempajn kolorojn de la naturo. Peter Danzer 

★★★★★★★★★★★★★★★★★★★★★★★★★★★★★★★★★★★★★★★★★★★ 

Melburna lingva evento 

La 21an kaj 22an de septembro 
okazis la Melburna lingva evento. Gi 
estis organizita de 2 virinoj kiuj 
partoprenis en poliglotaj 
konferencoj en Eŭropo kaj bedaŭris, 
ke ne estas tiaj eventoj en Aŭstralio 
aŭ Nov-zelando. La evento celis 
lingvo-amantojn ĝenerale. La ĉefa 
gasto estis Richard Simcott, fama 
brita poligloto kiu kapablas paroli en 
proksimume 30 lingvoj inkluzive de 
Esperanto. Mi mem babilis kun li en 
Esperanto kaj do povas konfirmi, ke 
li vere kapablas flue paroli en 
Esperanto. 

Okazis diversaj prelegoj. Richard Simcott 
mem prelegis dufoje, estis prelego pri kiel 
lerni lingvon se oni ne havas la eblecon 
vojaĝi al la lando kie la lingvo estas 
parolata. GhiTad Zuckermann prelegis pri 
la revivigo de aborigenaj lingvoj. lu 
prelegis pri tio kion ili faras en Kanbero 
por eduki personojn pri la avantaĝoj de 
plurlingveco, por kuraĝigi personojn lerni 
fremdajn lingvojn, ktp. Mi mem prelegis 
dum tuta horo pri Esperanto. Sekve unu 
virino intencas partopreni la Esperanto- 
somerkursaron venontan januaron. 

Dum tiu evento mi havis tablon kun 
faldfolioj pri Esperanto kaj mi ankaŭ rajtis 
meti afiŝojn sur la muron. Vidu 2 bildojn. 

Amike, Nicole Else 

★★★★★★★★★★★★★★★★★★★★★★★★★★★★★★★★★★★★★★★★★★★ 

Ĉu iu jam aŭdis pri fama hispana esperantisto, 
Viktor Garcia? 

Mi profitas de la fakto ke multaj esperantistoj ricevas la bultenon, Australiaj Esperantistoj, por 
demandi ĉu iu jam aŭdis pri fama hispana esperantisto , kiu pere de Esperanto multe vojaĝis, 
interalie en Aŭstralio en la kvindekaj jaroj. Li raportis pri siaj vojaĝoj sub la nomo Viktor Garcia. 
Ne restas tiom da homoj, kiuj estis esperantistoj en Aŭstralio jam en la kvindekaj jaroj, tamen 
mi esperas aŭdi ion de ili. Mi eksciis pri tiu vojaĝinto kadre de la 92a SATkongreso 
en Barcelono. Mi antaŭdankas pro ĉiu donota informo. 

Francisko Toubale 

★★★★★★★★★★★★★★★★★★★★★★★★★★★★★★★★★★★★★★★★★★★ 

Respondo pri Kialo kaj Tialo 

Mi dankas al Marcel pro lia ĝentila kaj informa respondo (AE 443), kaj lia invito plu komenti 
pri ĝi. 

Unue Marcel kritikis mian serĉon tra la literaturo, trovante tian metodon “ne... valora”. Tial, mi 
devas klarigi, ke mi ne volis emfazi la (mal)popularecon de proponoj. Mi volis eltrovi, kiom da 
spertaj kaj kompetentaj esperantistoj akceptis la analizon kaj proponon de Marcel. Ŝajnas ke, eĉ 
post 20 jaroj, tiu nombro estas malgranda, eĉ en Aŭstralio. 

Alia kialo por serĉi la literaturon estas por trovi imitindajn (kaj neimitindajn) ekzemplojn, kaj 
por taksi la skalon de la eventuala problemo. Se ekzistus problemo, la sekva afero estus eltrovi, 
ĉu iuj kompetentuloj jam proponis solvojn. Oni ne povas forigi fundamentan vorton, sed 
esperantistoj rajtas proponi neologismojn. Aliaj parolantoj aŭ akceptas la neologismon aŭ ne. Se 
ne, ĝi mortas. 

Ekzemple, en la okdekaj jaroj, Rŭdiger Eichholz pledis por la vorto komputoro, aliaj 
preferis la vorton komputilo aŭ komputero, ktp. Antaŭlonge evidentiĝis ke komputilo estas 
akceptita kaj uzata, kaj la aliaj proponoj mortis. 

Ne meritas reinventi la radon. Ne meritas konstrui pajlohomojn. Ne meritas krei nenecesajn 
problemojn. Ekzemple, la esprimo el Vikipedio “tiala erodo” estus “stulta” nur se oni akceptus 
la rezonadon de Marcel. 

La unua demando estas, do, ĉu ja ekzistas problemo aŭ, kiel Marcel nun precizigas, 

“problemeto”. La vorto kial ja estas fundamenta vorto kun la signifo kiukaŭze, kiumotive 
(Butler, Cox, PIV). Marcel opinias ke ĝi devus signifi nur “laŭ kiu motivo”. Laŭ lia analizado 
kaj rezonado, mi supozas, ke li malpermesus la jenajn simplajn demandojn: 

- Kial la pluvo falas teren? Respondo: pro la gravito. 

— Kial la domprezoj altiĝis? Ebla respondo: pro la inflacio. 

Mi supozas, ke li insistus, ke oni diru: 

- Pro kio la pluvo falas? 

- Pro kio la domprezoj altiĝis? 

En lia respondo (AE 443) al mia artikolo (AE 441), Marcel klarigis, kiel li analizis la bazan 
strukturon de la tabelvorta sistemo kaj kial li proponis neologismon tialo por anstataŭi la jam 
longe uzatan vorton kialo. Li kritikis la substancon de mia artikolo en du punktoj, sub la titoloj 
“La unua malfacilaĵo” kaj “La dua grava eraro”. Mi nun respondas al tiuj kritikoj. 

"La unua malfacilaĵo" 

Marcel asertis, ke “kaŭzo havas neniun rilaton kun motivo”. 

Mi konsideras, tamen, ke ĉi tiuj du konceptoj estas interrilataj. Kiel montras la ekzemploj 
donitaj en PIV en la artikolo pri kaŭzo, unu el la tri signifoj estas motivo. Tial la propono de 
Marcel kondukus al redifino de kaŭzo, sed kaŭzo estas fundamenta. Tial la problemo kreskas. 
Lia proponita solvo por la “problemeto” havas gravajn flankefikojn. 

Marcel asertis, ke “la nocio ‘kaŭzo’ troviĝas en neniu el la korelativoj, kaj tial devas ne 
troviĝi en la diskuto”. Ni konsideru, tamen, la sekvantajn ekzemplojn: 

- Kial la floroj hodiaŭ aspektas tiel senkoloraj? (kaŭzo) — Fabeloj de H.C. Andersen, 
Floroj de la Malgranda Ida. Tradukita de Zamenhof. 

- La efektiva kaŭzo, kial ili ne aliĝas al ni, estas tio, ke ili timas. — Originala Verkaro, 
paĝo 123. 

Tial, la baza ideo de la rezonado de Marcel pri kial estas kontraŭfundamenta. 

Marcel menciis, ke la nederlanda lingvo havas du vortojn por la signifo de kial — unu por 
kaŭzo kaj unu por motivo. La problemo ĉe tiu ideo estas, ke kiam oni demandas "Kial...?", oni 
ne necese scias, ĉu la respondo estos kaŭzo aŭ motivo, do kiun demandovorton uzi? Tia dilemo 
kreus gravan komunikan problemon por la Intemacia Lingvo. 

"La dua grava eraro" 

Marcel asertis, ke 

- “ la preciza signifo de ‘kialo’ estas i demando pri kio estas la motivo ’ ”, 

sed la vorto kialo neniam havis tiun limigitan signifon. (Marcel deziras, ke ĝi havu tiun 
signifon.) Plue, Marcel konsideras, ke 

- kial(o) estas demanda; tial(o) estas respondo, 

sed ankaŭ tio ne estas pravigebla, kiel ni vidos sube; ĉar, en la Ekzercaro de la Fundamento de 
Esperanto (kun mia emfazo): 

Ia, ial, iam, ie, iel, ies, io, iom, iu. - La montritajn naŭ vortojn ni konsilas bone ellerni, ĉar el ili 
ĉiu povas jam fari al si grandan serion da aliaj pronomoj kaj adverboj. Se ni aldonas al ili la 
literon “k”, ni ricevas vortojn demandajn aŭ rilatajn: kia, kial, kiam, kie, kiel, kies, kio, kiom, 
kiu. Se ni aldonas la literon “ t ”, ni ricevas vortojn montrajn: tia, tial , tiam, tie, tiel, ties, tio, 
tiom, tiu... 

Tie ni vidas, ke kial povas roli kiel demanda aŭ rilata; tial kiel montra. Jen Zamenhofa 

ekzemplo kun rilata kial: 

- Nun li komprenis, kial la viro sur la maldekstra flanko havis maldolĉan migdalon. — 
Fabeloj de H.C. Andersen, Sub la Saliko. Tradukita de Zamenhof. 

Sur tiu fundamenta bazo, mi nun povas doni simplajn ekzemplojn, kiuj klarigas kaj pravigas 
kutimajn uzojn de la vortoj kial, kialo, tial, tialo. 

Kial/Kialo 

- Kial la pluvo falas teren? (demanda — pri kaŭzo en ĉi tiu kazo, aŭ eventuale pri motivo 
aŭ intenco) 

- La infano demandis, kial la pluvo falas teren. (demanda, pri kaŭzo; rilata [angle, why; 
tradicie oni nomis tian vorton “rilata adverbo” kaj tiun uzon “rilata”]) 

- Respondante, la patro diris, kial la pluvo falas teren. (responda, prikaŭza, rilata) 

- Pli mallonge: Responde, la patro diris kial. (responda, prikaŭza, rilata) 

Tio estas: Responde, la patro diris la kialon. 

- Mi neniam demandus al li, kial oniĵetis lin en malliberejon, sed li diris al mi, kial. 
(prikaŭza, rilata) 

Tial/Tialo 

( montras la rezulton, kiu sekvas pro kaŭzo aŭ motivo aŭ intenco). 

- Fulmo frapis la lignan domon. Tial la domo ekbrulis. (montra, lcaŭza, rezulta) 

- Fulmo frapis la lignan domon. La tiala brulado detruis la domon. (montra, kaŭza, 
rezulta) 

Sekve, 

- Fulmo frapis la lignan domon. La tialo estis, ke la domo forbrulis. (montra, kaŭza, 
rezulta) 

Tial, ke (ĉar; pro tio, ke) 

(montras la kaŭzon aŭ motivon aŭ intencon, pro kio ...) 

- La domo ekbrulis tial, ke fulmo frapis ĝin. (montra, prikaŭza) 

- Kial la ligna domo ekbrulis? Tial, ke fulmo frapis ĝin. (responda, prikaŭza, montra). 

Tamen, kiel ni vidis supre (Kial/Kialo) 

- Kial la ligna domo ekbrulis? 

Respondante, oni diris, kial la ligna domo ekbrulis. (responda, prikaŭza, rilata) 

La kialo estas, ke fulmo frapis ĝin. 

Ni rimarku, en la Fundamento, ke Zamenhof aldonis, 

ke el la diritaj vortoj ni povas ankoraŭ fari aliajn vortojn, per helpo de gramatikaj finiĝoj 
kaj aliaj vortoj (sufiksoj); ekzemple: tiama, ĉiama, kioma, tiea, ĉi-tiea, tieulo, tiamulo k. t. 

p. (= kaj tiel plu). 

Tial, oni ja rajtis krei la vorton kialo. Oni nun rajtas krei kaj uzi la vortojn tiala kaj tialo, se nur 
ili estas klaraj kaj kompreneblaj, kaj ne konfliktas kun jam uzataj kaj ĝenerale akceptataj vortoj. 
(Ekzemple, oni ne faras, el ĉiel, la vortojn ĉiela kaj ĉielo, ĉar ili jam ekzistas kaj havas tute 
alian signifon.) Tamen, la afero pri la vorto tialo estas komplika. Bedaŭrinde, tio kondukis al 
polemikado sen plena kompreno, tial kreante konfuzon kaj konflikton. 

Pluaj komentoj 

La sola mencio de tialo en PIV havas tute nerilatan signifon: 

tial/o □ Organika substanco analoga al aldehido, en kiu sulfuro anstataŭas oksigenon; 
ĝenerala formulo: R-CHS. 

E1 la demandaj tabelaj vortoj, nur tri havas uzatan o-vorton tian, kian ni diskutas: kialo (kaŭzo 
aŭ motivo), kielo (maniero), kaj kiomo (la nombro aŭ kvanto entenata). Notu, ke ĉe tiuj o-vortoj 
neniam temas pri la demando en la senco, kiun Marcel proponas. Do lia propono kondukus nin 
al la demando, ĉu ŝanĝi ankaŭ la difinojn de kielo kaj kiomo, por ke ili estu konsekvencaj kun la 
de Marcel proponata signifo de kialo. 

La vortoj kielo kaj kiomo estas uzataj malofte, eĉ malpli ofte ol kialo. Estas facile eviti ilin tial, 
ke ekzistas sinonimoj. 

Konkludo 

Mi dankas al Marcel pro la klarigo pri lia propono. Tamen, li ne konvinkis min, ke ĝi solvas 

/V 

ekzistantan problemon. Gi certe kreas problemojn, kiel mi diskutis supre. La afero ne estas tiel 
simpla, kiel li volas kredigi. 

